Grlić materice
Grlić maternice ili cerviks ili maternični cerviks je donji fibromuskularni dio maternice koji strši u vaginu i sastavni je dio anatomije ekskluzivno ženskog reproduktivnog sistema. Ovaj otvor ili rupa omogućava da krv ističe iz maternice tokom menstruacije (perioda). Također omogućava spermatozoidima da uđu u maternicu i jajovode. Iako je obično dug 3 do 4 cm, dijametra 2,5 cm, maternični vrat može se povećati za oko 10 cm tokom porođaja, kako bi se omogućilo novorođenčetu da prođe, a njegova veličina može varirati ovisno o dobi i broju porođaja. Vremenski raspored menstruacijskog ciklusa, kontroliran je hormonima koji se izlučuju, a također može uticati na fiziologiju grlića maternice. Estradiol izlučen toom ovulacije izaziva promjene na grliću maternice, koje djeluju olakšavajući mogući ulazak sperme. Uz to, na grliću matermice se nalazi grozd hijaluronske kiseline, koji filtrira tako da kroz njega može proći samo većina mobilnih spermatozoida.